Ці не баюся я, што функцыянальная задача кавярні пераломіць яе канцэптуальны складнік? Гэта пытанне, насамрэч, вылучае многія праблемныя кропкі. Але трэба ламаць састарэлае стаўленне да падобных устаноў як выключна да кропак харчавання. Кавярня — гэта, у тым ліку, і асяродак для стасункаў людзей. На гэтым я і раблю акцэнт як куратар. Можам згадаць культавыя рэстараны, кафэ, дзе збіраўся мастацкі свет — парыжскія “Дэ Флор”, “Ратонда”; узнавіце тыя ж англійскія пабы, вядомыя сваёй атмасферай. Дарэчы, wi-fi-вечарынкі сталіся сур’ёзным канкурэнтам падобных устаноў. І я чуў пра тое, што ў Вялікабрытаніі нядаўна была прынятая праграма ў падтрымку англійскіх пабаў менавіта як месцаў сацыяльных камунікацый.